CELEX: 62010CN0620
Language: lv
Date: 2010-12-27 00:00:00
Title: Lieta C-620/10: Lūgums sniegt prejudiciālu nolēmumu, ko 2010. gada 27. decembrī iesniedza Kammarrätten I Stockholm — Migrationsöverdomstolen (Zviedrija) — Migrationsverket/Nurije Kastrati, Valdrina Kastrati, Valdrin Kastrati

5.3.2011   
            
            
               LV
            
            
               Eiropas Savienības Oficiālais Vēstnesis
            
            
               C 72/15
            
         Lūgums sniegt prejudiciālu nolēmumu, ko 2010. gada 27. decembrī iesniedza Kammarrätten I Stockholm — Migrationsöverdomstolen (Zviedrija) — Migrationsverket/Nurije Kastrati, Valdrina Kastrati, Valdrin Kastrati
   
   (Lieta C-620/10)
   2011/C 72/26
   Tiesvedības valoda — zviedru
   
      Iesniedzējtiesa
   
   
      Kammarrätten I Stockholm — Migrationsöverdomstolen
   
   
      Lietas dalībnieki pamata procesā
   
   
      Prasītāja: Migrationsverket (Migrācijas pārvalde)
   
      Atbildētāji: Nurije Kastrati, Valdrina Kastrati, Valdrin Kastrati
   
   
      Prejudiciālie jautājumi
   
   
               1)
            
            
               Ņemot vērā cita starpā Regulas Nr. 343/2003 (1) 5. panta 2. punkta formulējumu un/vai citu noteikumu neesamību par dalībvalsts pienākuma izskatīt patvēruma pieteikumu izbeigšanos, izņemot Regulas Nr. 343/2003 4. panta 5. punkta otro daļu un 16. panta 3. un 4. punktu, vai Regula Nr. 343/2003 ir jāinterpretē tādējādi, ka patvēruma pieteikuma atsaukšana neietekmē regulas piemērošanas iespējamību?
            
         
               2)
            
            
               Vai atbildē uz pirmo jautājumu nozīme ir tam, kurā patvēruma pieteikuma izskatīšanas procesa stadijā patvēruma pieteikums ir atsaukts?
            
         
      (1)  Padomes 2003. gada 18. februāra Regula (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 50, 1. lpp.).